บาทเปิด 29.90 บาทต่อดอลลาร์ ทรงตัว
เงินบาทเปิดตลาด 29.90 บาทต่อดอลลาร์ ทรงตัว แนวโน้มแกว่งแคบในกรอบ 29.85-29.95บาทต่อดอลลาร์
11 ก.พ. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 29.90 บาท/ดอลลาร์ ทรงตัวเท่ากับช่วงปิดตลาดเย็นวานนี้ ขณะที่ตัวเลขเงินเฟ้อของสหรัฐออกมาต่ำกว่าคาด และประธานเฟดส่งสัญญาณตรึงดอกเบี้ยในระดับต่ำต่อไปอีกนาน
"บาทเปิดตลาดเช้านี้ทรงตัวนิ่งๆ ในระดับเดียวกับปิดตลาดเย็นวานนี้ วันนี้น่าจะแกว่งตัวแคบๆ ในกรอบที่คาดการณ์ไว้" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 29.85-29.95 บาท/ดอลลาร์